recursal/SuperWikiNEXT-32B huggingface dataset:
Die **Poskantoorboom** is 'n bekende melkhoutboom (*Sideroxylon inerme*) in Mosselbaai, Suid-Afrika wat deur vroeë Portugese ontdekkingsreisigers as 'n poskantoor gebruik is. Dit is geleë op die terrein van die Bartholomeu Dias-museumkompleks in Markstraat.

Geskiedenis
-----------

In 1501 het die Portugese seevaarder Pêro de Ataíde skuiling in Mosselbaai gesoek nadat hy 'n groot deel van sy vloot in 'n storm verloor het. Hy het 'n verslag van die ramp weggesteek in 'n ou skoen wat hy aan 'n melkhoutboom (*Sideroxylon inerme*) opgehang het naby die fontein waaruit ontdekkingsreisiger Bartolomeus Dias water getrek het. Die verslag is gevind deur die ontdekkingsreisiger aan wie dit gerig was, João da Nova, en die boom het vir dekades daarna as 'n soort *de facto* poskantoor gedien. João da Nova het 'n klein heiligdom naby die Poskantoorboom opgerig, en hoewel daar geen spore daarvan oor is nie, word dit as die eerste plek van Christelike aanbidding in Suid-Afrika beskou.

Meer onlangs is 'n stewelvormige posbus onder die nou bekende boom opgerig, en briewe wat daar geplaas is, is met 'n gedenkseël gefrankeer. Dit het verseker dat die boom een ​​van die dorp se grootste toeriste-aantreklikhede gebly het.
Monte Carlo Rally

recurring sporting event, international sporting event| Subklas van | rallyWysig |
| Datum van stigting of ontstaan | Januarie 1911Wysig |
| Sport | Tydren, MotorsportWysig |
| Vernoem na | Monte CarloWysig |
| Stigter | Albert I, Prince of MonacoWysig |
| Land | Frankryk, MonacoWysig |
| Ligging | Franse Riviera, MonacoWysig |
| Belangrike gebeurtenis | not held in yearWysig |
| Organizer | Fédération Internationale de l'AutomobileWysig |
| Amptelike webwerf | Wysig |

Die **Monte Carlo-tydren** of **Rallye Monte-Carlo** (amptelik ***Rallye Automobile de Monte-Carlo***) is 'n tydrenbyeenkoms wat elke jaar deur die *Automobile Club de Monaco* gereël word. Vanaf sy ontstaan in 1911 deur Prins Albert I, was die tydren bedoel om verbeterings en innovasies in motors te demonstreer, en Monaco as 'n toeriste-oord aan die Middellandse Seekus te bevorder. Voordat die formaat in 1997 verander het, was die byeenkoms 'n "konsentrasietydren" waarin mededingers vanaf verskeie wegspringpunte regoor Europa sou vertrek en na Monaco sou ry, waar die tydren na 'n stel spesiale trajekte sou voortgaan. Die tydren vind nou langs die Franse Riviera in Monaco en suidoos-Frankryk plaas.

Van 1973 tot 2008 is die tydren in Januarie gehou as die eerste byeenkoms van die FIA Wêreldtydrenkampioenskap, maar tussen 2009 en 2011 was dit die openingsronde van die Intercontinental Rally Challenge (IRC)-program, 'n kampioenskap vir N/A 4WD-motors, voordat dit in 2012 weer na die WRC-kampioenskapseisoen teruggekeer het. So onlangs as 1991 kon deelnemers hul eie beginpunt kies uit ongeveer vyf plekke wat ongeveer ewe ver van Monte Carlo (een van Monaco se administratiewe gebiede) self was.

Met dikwels wisselende toestande by elke beginpunt (wat tipies uit droë teer, nat teer, sneeu en ys bestaan, soms alles in 'n enkele sneldeel van die tydren), plaas hierdie geleentheid 'n groot klem op bandkeuses, aangesien 'n bestuurder die greep van sy bande moet balanseer. Daar is 'n wisselende behoefte aan greep op ys en sneeu, of 'n behoefte aan greep op droë teer. Vir die bestuurder is dit dikwels 'n moeilike keuse aangesien die bande wat goed op sneeu en ys werk, gewoonlik sleg op 'n droë teerpad vaar.

Die Automobile Club de Monaco het op 19 Julie 2010 bevestig dat die 79ste Monte-Carlo-tydren die openingsronde van die nuwe Interkontinentale Tydren-uitdaagseisoen sou vorm. Om die eeufeesgeleentheid te vier, het die Automobile Club de Monaco ook bevestig dat Glasgow, Barcelona, Warskou en Marrakesj as beginpunte vir die tydren gekies is.
Eeue-oue Witmelkhoutboom op Rhenosterfontein
Sambreelvormige takke van die Witmelkhoutboom
Die **Rhenosterfontein-melkhoutboom** is 'n melkhoutboom (*Sideroxylon inerme*) in die Overberg op die plaas Rhenosterfontien, 5 km buite Bredasdorp op die pad na Swellendam. Hierdie boom is weens sy besondere omvang en ouderdom op 17 Desember 1993 tot monument verklaar.

Die boom is oor die 1 000 jaar oud en het 'n stamomtrek van 3,22 m, 'n stamdeursnee van 1,02 m, 'n kroonhoogte van 9 m en 'n kroonbreedte van 20 m. Melkhoutbome is beskerm in Suid-Afrika en geen deel mag van so 'n boom afgekap word sonder die toestemming van die Departement Bosbou, Visserye en die Omgewing (DBVO) nie.

Drie ander melkhoutbome is tot monumente verklaar, naamlik die Poskantoorboom in Mosselbaai, die Verdragboom in Woodstock en die Fingo-melkhoutboom by Peddie. Die grootste melkhoutboom in die land staan op die plaas Langbosch in die omgewing van Stilbaai by die koőrdinate 34° 22.302’S en 21° 19.245’O. Hierdie boom is 14m hoog en het op 'n hoogte van 80cm 'n stamomtrek van 10m.

Bibliografie
------------

* Die Burger, 6 Desember 2003.
* www.championtrees.co.za

Koördinate: 34°29′48″S 20°07′37″O﻿ / ﻿34.49667°S 20.12694°O﻿ / -34.49667; 20.12694
(Vermoedelik) Willem de Vlamingh, deur Johannes en Nicholaas Verkolje (ca. 1690)
Standbeeld van Willem de Vlamingh in Vlieland
Die Willem de Vlamingh-gedenkteken in Perth
**Willem de Vlamingh** (28 November 1640, Oost-Vlieland – 1698 of later) was 'n Nederlandse ontdekkingsreisiger, gebore in Oost-Vlieland, wat die weskus van Australië tussen 28 Desember 1696 en 21 Februarie 1696 verken het.

In Mei van 1696 het hy met 'n fregat, *de Geelvinck*, vanaf Texel uitgevaar, vergésel deur die hoeker *Nijptangh* en die galjoot '*t Weseltje*. Hy is uitgestuur met die doel om 'n soektog na die vermiste skip van die Verenigde Oos-Indiese Kompanjie, *De Ridderschap*, wat op 11 Julie 1693 uit Holland na Batavia vertrek het met 325 man aan boord. Vroeg in 1694 het die De Ridderschap die Kaap die Goeie Hoop aangedoen, waarna dit spoorloos verdwyn het. De Vlamingh kon egter nie die skip opspoor nie.

De Vlamingh het ook uitgebreide instruksies ontvang waarin Tristan da Cunha ook genoem is. Hy moes ondersoek instel om vas te stel of dit 'n geskikte vasmeerplek sou wees om aan land te gaan. Hy het ook opdrag ontvang om die eiland en omliggende eilande te karteer. Die gevolg van sy ondersoek was dat die VOC besluit het dat Tristan da Cunha nie 'n geskikte verversingstasie op die roete na die Ooste sou wees nie.

Daarna het die ekspedisie onder bevel van De Vlaming verder gevaar om die weskus van Australië te ondersoek, wat hulle op 29 Desember bereik het. Hy ontdek die Swanrivier, karteer die omtrek van Rottnest-eiland (de Vlamingh het verskeie Quokkas daar gesien en gedink hulle is groot rotte, vandaar die naam) en die kus tot by die huidige baai van Exmouth. Willem de Vlamingh het ook Dirk Hartog-eiland herbesoek. De Vlamingh se bevindinge het daartoe gelei dat die Verenigde Oos-Indiese Kompanjie verdere verkenning van Australië gestaak het. Die land het volgens hom min rykdomme gehad en was ook ontoeganklik.

In 2006 is die oorspronklike kaarte weer teruggevind by die National Library of Australia.

Bronne
------

* Dutch Asiatic Shipping, J.R. Bruijn, F.S. Gaastra, I. Schöffer

|  |  |
| --- | --- |
|  | Wikimedia Commons bevat media in verband met ***Willem de Vlamingh***. |
**Vir altyd** is 'n Afrikaanse rolprent wat op 12 Februarie 2016 in teaters begin draai het. Donnalee Roberts vertolk die rol van Nina en Ivan Botha as Hugo. Nina word voor die kansel gelos, sy kan nie die vernedering verduur nie en besluit om haar perfekte dag ten volle te geniet. Nina en Hugo word die volgende oggend op 'n vliegtuig wakker, besig om in Mauritius te land. Wat sal hulle doen?

Hoofrolspelers
--------------

* Ivan Botha as Hugo
* Donnalee Roberts as Nina

Storielyn
---------

Hugo en Nina was beste vriende kleintyd. Daar was altyd avontuur, maar nou is die verlede net 'n pynlike herinnering. 

Op ouderdom agt-en-twintig keer Hugo, 'n suksesvolle reisfotograaf, vir die eerste keer in 10 jaar terug na sy ouerhuis in die Paarl. Onbewus daarvan dat dit die vooraand van Nina, 'n aspirant-sprokiesboekskryfster en eienares van 'n boekwinkel, se troudag is.

Hugo word onverwags deel van Nina se groot dag, maar haar mooiste oomblik verander egter in 'n nagmerrie toe haar aanstaande, Retief, nie trou aan haar kan beloof nie en haar voor die kansel los. Nina is histeries en dring daarop aan dat daar voortgegaan word met haar spogtroue, al is dit sonder haar bruidegom. Die sjampanje vloei en na die groot partytjie, skrik Hugo en Nina wakker op 'n vliegtuig wat gereed maak om op die tropiese eiland van die liefde, Mauritius, te land.

Daar ontmoet hulle twee getroude paartjies: die Bothas, wat met 'n tweede wittebrood hul huwelik probeer red, en die Van Zyls, wat met vakansie is om hul goue huweliksherdenking te vier. 

Hugo en Nina was heeltemal onvoorbereid op die avontuur wat hul 'wittebrood' vir hul inhou. Wit strande en watervalle was nie al nie. Die seer verlede word oopgekrap en ou liefde kan nie meer ontken word nie. Maar dan daag Retief op en dreig om Hugo en Nina se geluk te verwoes. Slegs Nina kan haar toekoms bepaal.
'n Paaltjiewagter in tipiese posisie. Hierdie paaltjiewagter hurk naby aan die paaltjies, vir 'n stadige bouler of draaibalbouler.
Spesiale handskoene vir 'n paaltjiewagter. Die web tussen die duim en wysvinger is aanmekaar gewerk om die duim te ondersteun.
Die **paaltjiewagter** is 'n veldwerkposisie in die spel krieket. Die rol van die paaltjiewagter word in krieketwet nr. 27 beskryf 

Die paaltjiewagter is 'n spesialisveldwerker van die boul- en veldwerkspan wat direk agter die paaltjies plek inneem, en is die enigste speler wat verantwoordelik is om ál die balle wat geboul word af te keer (of te vang) indien die kolwer nie 'n hou met die kolf kon/wou uitvoer nie.

Dit kom verder daarop neer dat die paaltjiewagter in 'n posisie is om die meeste vangskote van enige veldwerker te neem, aangesien hy direk in die vlug van die bal staan (of hurk) wanneer dit deurskiet van, of moontlik skrams gereflekteer word (Engels: "*nicked*") deur die kolwer voor die paaltjies.

Die paaltjiewagter moet ook sorg dat die teenstander-kolwer altyd binne sy kolfkampie bly, deur te dreig om 'n stonkpoging uit te voer wanneer die kolwer "ronddwaal" buite die kampie, nadat hy die bouler se aflewering agter gevang het.

'n Verdere belangrike taak van 'n paaltjiewagter is om, wanneer 'n dryfhou deur die kolwer uitgevoer is, direk by die paaltjies aan sy kant stelling in te neem. Hy doen dit in afwagting van die bal wat deur 'n medespanlid (veldwerker) teruggegooi sal word na die paaltjies toe van bv. die dekveld of die grens af. Indien hy die bal vroeg terug ontvang, kan hy die kolwer uithardloop deur sy paaltjies om te gooi. Aangesien hy die enigste veldwerker is wat handskoene mag dra, is dit die veiligste opsie om die bal na hóm in te gooi, eerder as na 'n veldwerker aan die bouler se kant (of die bouler self), waar hy sy hande kan beseer deur 'n harde ingooi.

Die **paaltjiewagter** is ook die enigste veldwerker wat beenskutte dra, alhoewel hulle deesdae korter en ligter is as kolfbeenskutte.

Uit bostaande kan afgelei word dat die paaltjiewagter 'n spesialisposisie op die veld is.

Adam Gilchrist van Australië is die paaltjiewagter agter die kolwer Andrew Strauss.
| **Wurtziet** |
| --- |
|    |
| Wurtziet  |
| Formule | ZnS  |
| Onsuiwerhede | Fe, Cd  |
| Nickel-Strunz (10) | 2.CB.    |
| Kleur | donkerrooi, bruin tot swart  |
| Streep | bruin  |
| Kristalsisteem | heksagonaal  |
| Ruimtegroep | P6₃mc  |
| Strukturbericht-kode | B4  |
| Eenheidsel | a = 3.82 Å, c = 6.26 Å (2H)  |
|  |
| \* Lys van minerale |

**Wurtziet** is 'n mineraal met formule ZnS.

Naam
----

Dit is deur Charles Friedel in 1861 na die Franse chemikus Charles Adolphe Wurtz wat professor aan die Sorbonne was, genoem.

Struktuur
---------

Die mineraal het 'n heksagonale kristalstruktuur wat die argetipe van die B4-struktuur van die strukturbericht-klassifikasie is. Die struktuur kan as 'n van die heksagonale digpakking afgeleide struktuur beskou word waarin die helfte van die tetraëdriese holtes met metaalatome beset is. Dit is die 2H-Wurtzietstruktuur wat in die c-rigting 'n verskuiwingssimmetrie van twee digpakkingslae het ( -A-B-A-B- ensomeer). Ander digpakkings kan ook voorkom. Die variant wat kubiese digpakking (-A-B-C- ens.) het word sfaleriet genoem. Daar bestaan egter ook ingewikkelder strukture, wat politipes genoem word en 'n langer c-as besit soos die 4H, 6H, 8H, 10H en 15R vorme wat 'n herhaalde patroon van 4, 6, 8, 10 en selfs 15 lae vertoon. Die 15R-politipe het 'n romboëdriese struktuur, die ander politipes behoort tot die heksogonale kritalstelsel.
Voetgangeropsporing
Voetgangeropsporing
**Voetgangeropsporing** is 'n nodige en belangrike taak in enige intelligente videospeurstelsel, aangesien dit die basiese inligting bied vir semantiese begrip van die video-opnames. Dit het 'n duidelike uitbreiding op motortoepassings weens die potensiaal om veiligheidstelsels te verbeter. Meeste motorvervaardigers (bv Volvo, Ford, GM, Nissan) bied dit sedert 2017 as 'n opsionele opsie in hulle nuwe sedans aan.

Uitdagings
----------

* Verskillende kledingvoorkomste
* Verskillende moontlike artikulasies
* Die teenwoordigheid van okklusiewe bykomstighede
* Gereelde okklusie tussen voetgangers

Bestaande benaderings
---------------------

Ten spyte van die uitdagings, is die opsporing van voetgangers die afgelope jare steeds 'n aktiewe navorsingsgebied vir rekenaarvisie. Talle benaderings is voorgestel:

* Holistiese opsporing
* Opsporing met behulp van verskeie kameras
* Gedeeltelike opsporing
* Laslappie-gebaseerde opsporing

Bewegingsgebaseerde opsporing
-----------------------------

As die toestande dit toelaat (vaste kamera, stilstaande beligtingstoestande, ens.), Kan agtergrondaftrekking help om voetgangers op te spoor. Agtergrondaftrekking klassifiseer die pixels van videostrome as agtergrond, waar geen beweging opgespoor word nie, of op die voorgrond, waar beweging opgespoor word. Hierdie prosedure beklemtoon die silhoeëtte (die gekoppelde komponente op die voorgrond) van elke bewegende element in die toneel, insluitend mense. 'n Algoritme is ontwikkel, aan die Universiteit van Luik, om die vorm van hierdie silhoeëtte te ontleed om die mense op te spoor. Aangesien die metodes wat die silhoeët as 'n geheel beskou en 'n enkele klassifikasie uitvoer, oor die algemeen baie sensitief is vir vormdefekte, is 'n gedeeltelike metode wat die silhoeëtte in 'n stel kleiner streke verdeel, voorgestel om die invloed van gebreke te verminder. In teenstelling met ander deels gebaseerde benaderings, het hierdie streke geen anatomiese betekenis nie. Hierdie algoritme is uitgebrei tot die opsporing van mense in 3D-videostrome.
**Adelaide** (Engels: [ˈædɪleɪd], luister (hulp·inligting)) is die hoofstad en grootste stad van die deelstaat Suid-Australië. Die stad het ongeveer 1,3 miljoen inwoners en is die 5de grootste stad ten opsigte van sy bevolking in Australië. Adelaide is in 1836 gestig en na Adelheid van Saxe-Meiningen, William IV se vrou, vernoem.

Adelaide is naby die Suidelike Oseaan en is noord van die Fleurieu-skiereiland geleë. 'n Rivier, genaamd die *River Torrens*, vloei deur die stad. Adelaide het 'n warm Mediterreense klimaat. Druiwe vir die produksie van wyn word in die Barossa-vallei (sowat 50 kilometer noord van Adelaide) verbou.

Die stad is bekend vir sy kunstefees, die *Festival of Arts*. Die fees word sedert 1960 elke tweede jaar aangebied en is een van die grootste van sy soort ter wêreld.

Adelaide word soms die "*City of Churches*" genoem vanweë die vele kerke wat daar aangetref word. 'n Ander algemeen benaming is "*the 20 minute city*", te danke aan die uitleg wat meeste plekke binne 20 minute van die sentrale besigheidsdistrik plaas.

Adelaide was een van die Australiese gasheerstede tydens die Krieketwêreldbeker 1992, Rugbywêreldbeker 2003, Krieketwêreldbeker 2015 en T20I-wêreldbeker 2022.
**Cecily Sash** is in 1925 op Delmas gebore. Na sy haar skoolloopbaan aan die Johannesburg Girls' High School voltooi het, het sy aan die kunsskool van die Witwatersrandse Tegniese Kollege onder Maurice van Essche gestudeer.

Daarna het sy ontwerpkuns aan die Chelsea Polytechnic, die Camberwell School of Art en die Central School of Art in Londen bestudeer. Na haar terugkeer het sy 'n BA-graad in die skone kunste behaal en in 1955 het sy lektrise in komposisie en ontwerp aan die Universiteit van die Witwatersrand geword. In 1965 het sy 'n Oppenheimerskenking ontvang om kunsonderrig in Brittanje en die VSA te ondersoek. In die VSA het veral die opkuns haar grootliks beïnvloed.

Haar werk was formele en intellektuele komposisies waarin ontwerp en orde die belangrikste elemente was. Kenmerkend vir haar werk was ’n lineêre ritme en kontrasterende kleurgebruik, veral swart en wit. Cecily Sash het talle openbare opdragte uitgevoer, waaronder panele vir die Johannesburgse Cinerama, die Yskor-gebou op Vanderbijlpark, die Transvaalse Provinsiale Administrasiegebou in Pretoria en die internasionale aankomssaal van die destydse Jan Smuts lughawe (nou O.R. Thambo Internasionale lughawe).

Sy het sedert 1974 in Engeland gewoon, waar sy in afsondering oor haar kunstenaarskap wou gaan besin en wat 'n vernuwing in haar werk teweeggebring het. Sy het ook periodiek in Suid-Afrika uitgestal. Sash het in 1982 'n uitstalling van sketse met voëls as tema in Suid-Afrika aangebied.

Sy het die tema reeds sedert die sestigerjare gebruik. Cecily Sash het Suid-Afrika in 1961 op die grafiese uitstallings van München en São Paulo en in 1960 in Gent verteenwoordig. Sy het ook aan die Van Riebeeck-tentoonstelling (1952) en die Quadrennales van 1956 en 1960 deelgeneem. Cecily Sash is in 2019 oorlede.

Bronnelys
---------

* *Wêreldspektrum*, 1982, ISBN 0-908409-65-6, volume 24, bl. 220
Frank Gehry se Walt Disney-konsertsaalgebou in Los Angeles lyk volgens die nuustydskrif *Newsweek* se humoristiese kommentaar soos "'n gebou die oggend ná 'n groot aardbewing"
Die konsertsaal met golwende opskrif teen sononder
'n Lugfoto onthul die stabiele kerngebou agter die fasade
**Dekonstruktivisme** is 'n stroming binne die postmoderne argitektuur wat sy verskyning in die 1980's gemaak het. Sy naam is ontleen aan "dekonstruksie", die Franse filosoof Jacques Derrida se semiotiese ontleedmetode en kritiese benadering van die verhouding tussen teks en betekenis.

Hoofkenmerke van dekonstruktivistiese boukuns, wat analogiese verbande met vroeë 20ste eeuse Russiese konstruktivisme toon, is die opsetlike fragmentering van die bouvorm, die gebrek aan harmonie, kontinuïteit of simmetrie en die vrye omgang met argitektoniese elemente en strukture. Tradisionele geordende strukture ten opsigte van fasades en ruimtes word, net soos die vaste orde van "bo" en "onder", verwerp ten gunste van nuwe outonome vorme vir alle elemente van 'n gebou wat eerder aan industriële ontwerp- en beeldhoukuns ontleen is. Die volmaakte dekonstruktivistiese gebou kan dus 'n konglomeraat van heterogene vorme wees en by die eerste blik instabiliteit suggereer asof dit op die drumpel van ineenstorting sou wees.

Argitekte en ateljees, wie se werk dikwels met dekonstruktivisme verbind word (al sal sommige van hulle dié kategorisering van hul ontwerpe verwerp), sluit Peter Eisenman, Frank Gehry, Zaha Hadid, Rem Koolhaas, Daniel Libeskind, Bernard Tschumi en Coop Himmelb(l)au in. Hulle was met hul ontwerpe almal verteenwoordig in die uitstalling *Deconstructivist Architecture* wat in 1988 deur die New Yorkse *Museum of Modern Art (MoMA)* gehou en deur Philip Johnson en Mark Wigley saamgestel is. Die uitstalling sou die naamgewer vir die nuwe stylrigting word.
**Eienskappe**| **Algemeen** |
| --- |
| Naam | Kobalt(II,III)oksied |
| Struktuurformule vanStruktuurformule van  |  |
| Chemiese formule | Co3O4 |
| Molêre massa | 240,80 [g/mol] |
| CAS-nommer | 1308-06-1   |
| Voorkoms | donkergrys vastestof |
| **Fasegedrag**   |
| Selkonstantes | a= 807,1    |
| Ruimtegroep | Fd3m  |
| Nommer | 227   |
| Strukturbericht | H1₁ |
| Smeltpunt | 895 °C |
| Kookpunt |  |
| Digtheid | 6,11  |
| Oplosbaarheid | onoplosbaar in water |
| **Suur-basis eienskappe** |
| pKa |  |
| **Veiligheid** |
| Flitspunt | nie-brandbaar  |
| LD50 | >5000 mg/kg (rot; oraal) |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Kobalt(II,III)oksied** is 'n gemengdevalensieverbinding van kobalt en suurstof met chemiese formule Co3O4. Dit is 'n swart oksied waarin kobalt in twee oksidasietoestande voorkom: Co2+ en Co3+. Dit is 'n antiferromagneet onder T=40K. Deur sy gemengdevalensiekarakter besit dit sterk optiese absorpties in die sigbare en infrarooigebeid van die elektromagnetiese spektrum.

Kristalstruktuur
----------------

Kobalt(II,III)oksied kistalliseer in die normale kubiese spinelstruktuur, was met H11 aangedui word in die strukturbericht-klassifikasie. Die Co2+-ione het 'n hoëspin 3d7-konfigurasie en bevolk die tetraëderholtes in die kubiese digpakking van die oksiedione. Die Co3+-ioon het 'n laespin 3d6-konfigurasie en bevind hom in die oktaëderholtes. 

Dit verskil met die yster(II,III)oksied Fe3O4 (magnetiet) wat 'n *omgekeerde* spinelstruktuur het. Albei die Fe2+ en Fe3+-ione is in 'n hoëspintoestand. Die helfte van die driewaardige ione bevolk die tetraëderholtes. Die oktaëders is besit deur Fe2+ en Fe3+-ione. 

Hoewel die beide stukture diezelfde simmetrie besit is daar 'n gaping in die mengreeks FexCo3-xO4 vir 0,76<x<0,93. Onder x=0,76 word mengkristalle met die normale spinelstruktuur gevind. Bokant 0,93 die omgekeerde een.
In die eksperiment hierbo word fotone van 'n ligbron (regs buite die raam) geabsorbeer deur die oppervlak van 'n titaandioksiedskyf (TiO2), wat elektrone binne die materiaal opwek. Hulle reageer dan met die watermolekules en ontbind hulle in waterstof en suurstof. chemikalieë wat in die water opgelos is, verhoed die vorming van suurstof, wat andersins met die waterstof sou herkombineer.
Wat in die chemie met **fotokatalise** bedoel word, is die versnelling van 'n reaksie onder beligting in teenwoordigheid van 'n fotokatalisator, waarvan die aangeslane toestand herhaaldelik in wisselwerking met die reaksievennote tree, wat tussenprodukte vorm, en na elke siklus van sulke interaksies homself regenereer.

In baie gevalle is die katalisator 'n vaste stof wat by bestraling met UV- of sigbare lig elektron-gatpare genereer wat vrye radikale doen ontstaan. Fotokatalisators kan in drie hoofgroepe ingedeel word:

1. Heterogene katalisators
2. Homogene katalisators
3. Plasmoniese antennekatalisators.

Die gebruik van elke katalisator hang af van die voorkeuraanwending en vereiste katalitiese reaksie.

Geskiedenis
-----------

### Vroeë vermeldings (1911–1938)

Die vroegste vermelding was in 1911, toe die Duitse chemikus Dr. Alexander Eibner die konsep voorgestel het in sy navorsing van die bleiking van die donkerblou pigment, Pruisiese blou deur inwerking van lig op sinkoksied (ZnO).

Rondom hierdie tyd het Bruner en Kozak 'n artikel gepubliseer wat die agteruitgang van oksaalsuur in die teenwoordigheid van uraniel-soute onder beligting bespreek. In 1913 het Landau 'n artikel gepubliseer waarin hy 'n uitleg van fotokatalise voorgestel het. Hieruit is die aktinometrie ontstaan. Dit is meting van die fotonfluks ter vergelyking van die mate van fotoreaksie wat plaasvind.

In 1938 het Doodeve en Kitchener ontdek dat titaandioksied (TiO2), 'n hoogs stabiele en nie-giftige oksied, in die teenwoordigheid van suurstof as 'n fotosensibilisator vir die bleiking van kleurstowwe kan optree. Ultravioletlig wat geabsorbeer word deur TiO2 lei tot die vorming van aktiewe suurstofspesies op sy oppervlak. Hierdie spesies veroorsaak die kleustowwe se fotooksidasie. Dit was die eerste waarneming van die fundamentele kenmerke van heterogene fotokatalise.
**APOEL FC** is 'n Sipriotiese sokkerspan in Nicosia, wat in die Sipriotiese Eerste Divisie speel. *APOEL* speel sy tuiswedstryde in die GSP Stadion, wat 'n kapasiteit van 22 859 toeskouers het. Met 21 nasionale kampioenskappe is *APOEL* die suksesvolste sokkerspan in Siprus. Die klub verwerf internasionale bekendheid deur in seisoen 2011/12 tydens die UEFA Champions League die Franse topklub Olympique Lyon (wat oor 16 keer soveel geld beskik) te klop en so die kwarteindronde te bereik.

Erelys
------

* **Kampioen Siprus (21)**

1935/36, 1936/37, 1937/38, 1938/39, 1939/40, 1946/47, 1947/48, 1948/49, 1951/52, 1964/65, 1972/73, 1979/80, 1985/86, 1989/90, 1991/92, 1995/96, 2001/02, 2003/04, 2006/07, 2008/09, 2010/11
* **Sipriotiese Beker (19)**

1937, 1941, 1947, 1951, 1963, 1968, 1969, 1973, 1976, 1978, 1979, 1984, 1993, 1995, 1996, 1997, 1999, 2006, 2008
(naaswenner (10): 1935, 1939, 1945, 1946, 1948, 1949, 1964, 1986, 2000, 2010)
* **Sipriotiese Supercup (12)**

1963, 1984, 1986, 1992, 1993, 1996, 1997, 2002, 2004, 2008, 2009, 2011
(naaswenner (11): 1951, 1952, 1964, 1968, 1979, 1980, 1990, 1995, 1999, 2006, 2007)

Beroemde sokkerspelers
----------------------

* Vlag van Hongarye József Kiprich
| **Nikkelien** |
| --- |
|    |
| Nikkelienkristalle (swart) met bismut en silwer  |
| Formule | NiAs  |
| Onsuiwerhede | Sb, Fe, Co, S   |
| Kleur | Ligkoperkleurig, kan dof loodgrys tot swart word  |
| Streep | Lig bruinswart  |
| Glans | Metaalagtig, kan dof word  |
| Hardheid | 5 – 5,5  |
| Digtheid | 7,784 [g/cm3]  |
| **Kristallografie**  |
| Kristalsisteem | Heksagonaal  |
| Ruimtegroep | P6₃/mmc  |
| Strukturbericht-kode | B8₁  |
| Nommer | 194  |
| Eenheidsel | a = 3.602 Å, c = 5.009 Å  |
|  |
| \* Lys van minerale |
| Portaal  Geologie |

**Nikkelien** of **nikkeliet** is 'n mineraal wat hoofsaaklik uit **nikkelarsenied** (NiAs) bestaan.

Kristalstruktuur
----------------

Die nikkelarsenied-struktuur is die argetipe van die strukturbericht-klassifikasie se B8₁-struktuur. Dit is op die heksagonale digpakking gebaseer of eintlik op die dubbelheksagonale digpakking met 'n volgorde van stapeling wat as ...ACABACABACAB... weergegee kan word. Die arseenatome vorm die A-lae en die nikkelatome vorm afwisselend die B- of C-lae. In hierdie struktuur word die nikkelatome oktaëdries en die arseenatome trigonaal-prismaties omring.

* Trigonaal-prismatiese omringingTrigonaal-prismatiese omringing
* Oktaëdriese omringingOktaëdriese omringing

Daar is baie stowwe (gewoonlik M:X=1:2 met M=oorgangsmetaal en X=P,As,S,Se, ens.) wat hierdie struktuur besit of 'n struktuur wat hiervan afgelei is, soos die B14/B31-struktuur van mangaanmonofosfied.
**Graeme Bloch** (23 Januarie 1956 – 9 April 2021) was 'n Suid-Afrikaanse anti-apartheidsaktivis en onderwyskundige. Bloch was getroud met die voormalige ANC-adjunksekretarisgeneraal Cheryl Carolus.

Lewensloop
----------

Bloch se moeder, Rosalie, was in die 1970's en 1980's ook 'n aktivis en aktiewe lid van die Black Sash, die Women’s Peace Movement en die Detainees Parents Support Committee. Bloch was ‘n student aan die Universiteit van Kaapstad en het betrokke geraak by die National Union of South African Students (NUSAS) en die End Conscription Campaign (ECC). Later was hy ook 'n uitvoerende lid van die National Education Crisis Committee (NECC) sowel as die United Democratic Front (UDF), en albei die organisasies was deel van die anti-apartheidsbeweging om verskillende wette en beleid van die destydse stelsel uit te daag. Hy is deur die apartheidsveiligheidsmagte aangehou, geteister en in hegtenis geneem weens sy betrokkenheid by die bevrydingstryd, en was van 1976 tot 1981 ingeperk.

Ná 1994 was Bloch as akademikus betrokke by die onderwyssektor as 'n dosent by die Universiteit van Wes-Kaapland (UWK) en besoekende adjunkprofessor aan die Universiteit van die Witwatersrand se Public and Development Management School. Hy was ook 'n onderwysbeleidsanalis by die Ontwikkelingsbank van Suider-Afrika, en senior navorser by die "Mapungubwe Institute for Strategic Reflection". Hy het saam met ander akademici verskeie boeke oor onderwys geskryf en gepubliseer, insluitend *Investment Choices for South African Education*; *Education, Growth, Aid and Development* en *The Toxic Mix: What is wrong with South Africa’s schools and how to fix it* wat hy in 2009 alleen gepubliseer het.

In 2018 is Bloch se ma, Rosalie, en haar lewensmaat, Aubrey Jackson, in hul huis in Kaapstad tydens 'n huisroof vermoor. Bloch is met progressiewe supranukleêre gestremdheid gediagnoseer in 2014. Hy sterf op 9 April 2021 in die Constantiaberg Hospitaal in Kaapstad. President Cyril Ramaphosa het gesê Suid-Afrika is "ryker as 'n nasie vir Graeme se intellektuele en organisatoriese leierskap in die onderwyssektor." "Innig hartseer oor die afsterwe van Graeme Bloch. Ons herinner en eerbiedig met dankbaarheid en bewondering sy bydrae tot ons stryd, van sy vroeë dae as 'n passievolle, langhaar studenteaktivis" het hy bygevoeg.
| **Lutherstadt Wittenberg**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Duitsland |
|  **Deelstaat** |  Sakse-Anhalt |
|  **Koördinate** | 51°31′N 12°23′O﻿ / ﻿51.517°N 12.383°O﻿ / 51.517; 12.383 |
|  **Stigting** | 10de eeu |
|  **Stadstatus** | 27 Junie 1293 |
|  **Oppervlakte:** |   |
|  - Totaal | 240,32 vk km |
|  **Hoogte bo seevlak** | 67 m |
|
|
|  **Bevolking:** |   |
|  - Totaal (31 Desember 2010) | 49 496 |
|  - Bevolkingsdigtheid | 206/vk km |
|  **Tydsone** | UTC +1 (MET) |
|  - Somertyd | UTC +2 |
|  **Klimaat** |   |
|  - Tipe | Gematigde klimaat |
|  - Gemiddelde jaarlikse temperatuur | 8,7 °C |
|  - Gem. temp. Januarie/Julie | -0,8 / 18 °C |
|  - Gemiddelde jaarlikse neerslae | 563 mm |
|  **Burgemeester** | Eckhard Naumann (SPD) |
|  **Amptelike Webwerf** | *www.wittenberg.de* |
|

**Wittenberg**, sedert 1938 amptelik **Lutherstadt Wittenberg**, is die administratiewe setel van die gelyknamige distrik in die oostelike deel van die Duitse deelstaat Sakse-Anhalt. Wittenberg is aan die Elberivier geleë tussen Dessau-Roßlau in die weste, die Fläming in die noorde, die Dübener Heide in die suide en die Elbe-Elster-streek in die ooste, rofweg 100 kilometer suid-wes van Berlyn en sowat 70 kilometer noord-oos van Leipzig.

Wittenberg het in die 16de eeu danksy sy politieke en kultuurhistoriese invloed en sy kunslewe 'n belangrike rol in die geskiedenis van Duitsland gespeel. 'n Aantal beduidende geboue, wat met die Protestantse Hervorming in die 16de eeu en die kerkhervormers Martin Luther en Philipp Melanchthon asook die kunstenaar Lucas Cranach vereenselwig word, is in die ou stad van Wittenberg geleë en lok besoekers van dwarsoor die wêreld. Die Lutherhuis, die Melanchthonhuis, die stads- en slotkerk maak as Luthermonumente sedert 1996 deel uit van die Unesco-wêrelderfenis. 

Wittenberg was die hoofstad van die historiese Kurkreis-streek en die administratiewe setel van die hertoë en keurvorste van Sakse-Wittenberg. Met die nywerheidsomwenteling het Wittenberg tot 'n sentrum van die chemiese bedryf en 'n spoorwegknooppunt langs die treinroetes tussen Berlyn en Leipzig en tussen Maagdenburg en Dresden ontwikkel.
Johan Daisne (1938)
 Die Johan Daisnestraat in Gent
**Johan Daisne** was die skuilnaam van die Vlaamse skrywer **Herman Thiery** (2 September 1912 – 9 Augustus 1978). Hy is in Gent, België gebore en gaan skool by die Koninklijk Atheneum. Hierna studeer hy aan die Universiteit van Gent ekonomie en Slawiese tale en behaal in 1936 sy doktorsgraad. In 1945 word hy aangestel as hoofbibliotekaris van die stad Gent.

Biografie
---------

Thiery begin in 1935 onder die skuilnaam Johan Daisne skryf. Hy publiseer 'n digbundel getiteld *Verzen*. Dit word gevolg deur ander poëtiese werke, waaronder *Het einde van 'n zomer* (1940), *Ikonakind* (1946), *Het kruid-aan-de-balk* (1953) en *De nacht komt gauw genoeg* (1961). Saam met Hubert Lampo was hy met sy romans een van die pioniers van magiese realisme in die Nederlandse skryfkuns, waarvan die bekendste *De trap van steen en wolken* (1942), *De man die zijn haar kort liet knippen* (1947) (1965), en *De trein der traagheid* (1953) is.

Hy skryf ook draaiboeke, hoorspele en nie-fiksie. Sy viertalige *Filmografisch leksikon der wereldliteratuur* (3 volumes, 1971, 1973 en 1978) het ontwikkel uit sy verbintenis met die Knokke-filmfees.

Sien ook
--------

* Vlaamse literatuur
Satellietfoto van die Gardameer
Die **Gardaberge** (Italiaans: *Prealpi Gardesane*, Duits: *Gardaseeberge*), soms ook die **Garda-heuwels**, is 'n uitgebreide bergreeks van die Suidelike Kalksteenalpe in Noord- Italië .

Grense en platteland
--------------------

Die Gardaberge word in die suide begrens deur die Po-vallei en in die noorde deur die Brenta-Dolomiete, in die ooste deur die Adige-vallei en in die weste deur die Valli Giudicarie. Die berge se presiese grens, volgens die Alp-klub klassifikasie van die Oostelike Alpe, is soos volg: Lake Iseo – Col di San Zeno – Val Trompia – Passo di Manivia – Bagolino – Storo – Tione – Vezzano – Trente – Val d'Adige/Etschtal – Verona – Brescia – Iseomeer.

Hul hoogste kruin is die Monte Cadria, op 2 254 meter (7395 voet).

Die klimaat van die Gardaberge is baie matig as gevolg van die suidelike ligging in die Alpe, asook die invloed van die Middellandse See. Daar val selde sneeu in die Sarca- vallei of aan die oewer van die Gardameer, en in die lente en herfs, word temperature van tussen 15-20°C dikwels ervaar. Die Gardaberge het baie min gletsers en ski-oorde. Die Alpinistiese middelpunt van die reeks is die dorp Arco. In die omgewing van Arco is daar talle sportklimareas.

Die Gardameer en sy omliggende berge is 'n gewilde bestemming vir watersportmanne, bergfietsryers, stappers en klimmers.

Aan die westelike oewer van die Gardameer is die Parco Alto Garda Bresciano-natuurpark.

Mere
----

* Gardameer (*Lago di Garda*)
* Lago di Ledro
* Lago di Valvestino
* Lago di Cei
* Lago di Tenno
* Lago pra de la Stua
* Lagetto d'Ampola
* Lago di Cavedine
* Lago di Toblino

Valleie
-------

 Die Sarca-vallei en die steil hange van die Vendresi
* Valle d'Ampolla
* Val Cavedine
* Val di Cei
* Valle di Concei
* Valle dei Laghi (Sarca-vallei)
* Val di Ledro
* Valle Toscolano
* Valle di Vesta

Beduidende pieke
----------------

 Uitsig vanaf Nago-Torbole wat suid kyk. Aan die linkeroewer is die flanke van Monte Altissimo, aan die regterkant die rotsberg en Monte Tremalzo.
* Monte Cadria, 2 254 m
* Cima Valdritta, 2 218 m
* Punta Telegrafo, 2 200 m
* Monte Bondone, 2 180 m
* Monte Altissimo di Nago, 2 079 m
* Monte Caplone, 1 976 m
* Monte Tremalzo, 1 974 m
* Monte Casale, 1 632 m
* Monte Pizzocolo, 1 581 m

Vie ferrate
-----------

Vie ferrate sluit in:

* Sentiero attrezzato del Colodri (Cima Colodri)
* Sentiero attrezzato Fausto Susatti (Cima Capi)
* Via dell'Amicizia (Cima SAT )
* Che Guevara (Monte Casale, 1632 m)
* Via ferrata Rino Pisetta (Dain Picol, 971 m)
* Sentiero attrezzato Gerardo Sega (Malga Cola)
* Monte Albano (Mori)

Letterkunde
-----------

* Kompass Karte (1:50 000 skaal), *Alpi di Ledro, Valli Giudicarie*, Innsbruck, 2003,ISBN 978-3-85491-560-7
* Eugen E. Hülser, *Hülsers Klettersteigführer Gardasee*, Bruckmann, Munich,ISBN 3-7654-3940-1
**Palmietfontein Lughawe**, in die Germiston-distrik, was vir 'n kort tydperk na die Tweede Wêreldoorlog as Johannesburg, Suid-Afrika, se internasionale lughawe gebruik.

Geskiedenis
-----------

*The Star* rapporteer oor Comet se eerste vlug in 1952.
Voorheen is die Randse Lughawe as Johannesburg se lughawe gebruik. Die Suid-Afrikaanse Lugdiens (SAL) was dan ook daar gevestig. Na die Tweede Wêreldoorlog het BOAC (British Overseas Airways Corporation) besluit om die Avro York-vliegtuig te gebruik vir hul vlugte na en van Suid-Afrika. SAL het ook 'n paar van hierdie vliegtuie by BOAC gehuur. Ongelukkig was die aanloopbane by die Randse Lughawe te kort vir hierdie vliegtuie. Daar is toe besluit om 'n nuwe lughawe in Kemptonpark te bou. Tot tyd en wyl die nuwe lughawe gereed was, sou die ou lugmagbasis op Palmietfontein naby Germiston gebruik word.

Die SAL se eerste interkontinentale vlug is op 10 November 1945 onderneem. Die roete was Palmietfontein-Nairobi-Kartoem-Kaïro-Castel Benito-Hurn (Bournemouth). Die vlug het drie dae geduur, met oornagverblyf in Nairobi en Kaïro. Die vliegtyd was meer as 33 uur.  Nog 'n rekordprestasie was Qantas se vlug van Sydney oor Perth, Kokoseilande, Mauritius na Palmietfontein. Die vlugtyd was net onder 42 uur. Die eerste straalaangedrewe passasiersvlug was BOAC se de Havilland Comet wat op 3 Mei 1952 op Palmietfontein geland het.

Uitleg
------

Uitleg van die aanloopbane
Daar was drie aanloopbane wat 'n driehoek gevorm het. Die langste aanloopbaan, 17/35, was 6 000 voet lank. Aanloopbaan 04/22 was 4 500 voet lank. Beide voormelde bane was geteer. Aanloopbaan 04/22 was met gras bedek.

Latere gebruik
--------------

Nadat Jan Smuts Lughawe in gebruik geneem is, is Palmietfontein omskep in 'n motorrenbaan. In 1956 is die Randse Grand Prix daar gehou. Daarna is die Natalspruit Hospitaal op die terrein opgerig. Die ou hoofgebou van die lughawe is vir jare lank deur die hospitaal gebruik. Mens kan nog die ou aanloopbane op Google Earth eien. Sien 26°20′12″S 28°08′48″O﻿ / ﻿26.33667°S 28.14667°O﻿ / -26.33667; 28.14667
Die **Amerikaanse presidentsverkiesing van 2020** (Engels: *United States presidential election, 2020*) is op 3 November 2020 gehou om te bepaal wie die 46ste President van die Verenigde State van Amerika sal wees. President Donald Trump van die Republikeinse Party het teen Joe Biden van die Demokratiese Party in die verkiesing meegeding om presidentskap. Biden het Trump verslaan en hy is op 20 Januarie 2021 in die amp beëdig.

159,633,396 Amerikaners het gestem, die grootste getal tot nog toe, waarvan Biden en Harris 51.3% op hul verenig het, en Trump en Pence, 46.8%. Trump was van mening dat grootskaalse verkiesingsbedrog die skaal in Biden se guns geswaai het, en het etlike geregtelike aksies geloots om sekere bepalende uitslae ongeldig te verklaar. Die deelstaat Texas het ook 'n aksie geloots maar was ewe onsuksesvol in die hof. Uiteindelik het Trump, sy regsverteenwoordiger Rudy Giuliani en ander Republikeine vurige toesprake voor die Kapitoolgebou gehou. Sekere optoggangers het die Kapitool bestorm en binnegedring. Hiervoor het die senaat gepoog om Trump nogmaals in 'n staat van beskuldiging te plaas, maar kon nie die nodige twee derde meerderheid verkry om hom skuldig te bevind nie.

Genomineerde presidentskandidate
--------------------------------

* President  Donald Trump  uit Florida  Republikeinse PartyPresident   
 **Donald Trump**   
 uit Florida   
 **Republikeinse Party**
* Voormalige visepresident  Joe Biden  uit Delaware  Demokratiese PartyVoormalige   
visepresident   
 **Joe Biden**   
 uit Delaware   
 **Demokratiese Party**
* Jo Jorgensenuit Suid-CarolinaLibertariese Party**Jo Jorgensen**  
uit Suid-Carolina  
**Libertariese Party**
* Howie Hawkinsuit KaliforniëGreen Party**Howie Hawkins**  
uit Kalifornië  
**Green Party**

### Genomineerde visepresidentskandidate

* Visepresident  Mike Pence  uit Indiana  Republikeinse PartyVisepresident   
 **Mike Pence**   
 uit Indiana   
 **Republikeinse Party**
* Senator   Kamala Harris  uit Kalifornië Demokratiese PartySenator   
 **Kamala Harris**   
 uit Kalifornië   
**Demokratiese Party**
* Spike Cohenuit MarylandLibertariese Party**Spike Cohen**  
uit Maryland  
**Libertariese Party**
* Angela Walkeruit WisconsinGreen Party**Angela Walker**  
uit Wisconsin  
**Green Party**
**Tactopoda** is 'n voorgestelde klade van protostoomdiere (diere waarvan die mond in 'n vroeë ontwikkelingsstadium ontstaan) wat die phyla Tardigrada (waterbeertjies) en Euarthropoda (byvoorbeeld insekte, spinnekoppe en kreefagtiges) insluit. Hierdie klade is voorgestel deur middel van morfologiese waarnemings, wat beteken dat dit gebaseer is op die studie van fisiese strukture en kenmerke van hierdie diere.

Die naam "Tactopoda" is afgelei van die Latynse woorde "tactus" (beteken "aanraking") en "poda" (beteken "pote" of "kloue"). Hierdie naam is voorgestel weens die teenwoordigheid van kloue of pote wat gevind word in beide Tardigrada en Euarthropoda, en dit dui op 'n gedeelde evolusionêre geskiedenis.

Die idee agter die Tactopoda-klade is dat Tardigrada en Euarthropoda 'n gemeenskaplike voorouer gedeel het, wat kloue of pote ontwikkel het as 'n aanpassing vir aanraking, beweging en ander funksies. Hierdie gemeenskaplike voorouer het dan gelei tot die evolusie van die verskeie soorte diere binne hierdie twee phyla.

Die konsep van Tactopoda is voorgestel op grond van verskeie navorsingsartikels en studies wat morfologiese en genetiese bewyse ondersoek het om die verwantskap tussen Tardigrada en Euarthropoda te verstaan. Hierdie navorsing help om 'n duideliker prentjie van die evolusie van hierdie diere te vorm en om die verband tussen hulle beter te begryp.

Hypsibius dujardiniHypsibius dujardini
**Grant Riddles** (gebore 24 Oktober 1981) is 'n Suid-Afrikaanse politikus wat sedert Augustus 2016 as die uitvoerende burgemeester van die Hessequa Plaaslike Munisipaliteit dien. Hy is 'n lid van die Demokratiese Alliansie.

Vroeë lewe
----------

Riddles is op 24 Oktober 1981 in Riversdale gebore. Hy het in Melkhoutfontein groot geword en aan Gerrit Du Plessis High School in Riversdale gematrikuleer. Riddles het daarna 'n rekenaartegnikuskursus by Boland Kollege voltooi sowel as verskeie kortkursusse in finansiële bestuur.

Riddles was ook betrokke by die Badisa maatskaplike welsynsorganisasie en Laerskool Melkhoutfontein.

Politieke loopbaan
------------------

Riddles het in 2012 lid van die Demokratiese Alliansie geword. Hy het toe in die Hessequa Plaaslike Munisipaliteit se finansies department gewerk voordat hy as die munispaliteit se uitvoerende burgemeester verkies is.

Op 15 Mei 2016 het die plaaslike DA by wyse van 'n persverklaring aangekonding dat Riddles aangewys is as die party se burgmeesterskandidaat vir Hessequa in die opkomende plaaslike verkiesing in August 2016. Na die plaaslike verkiesing, het die DA en die Vryheidsfront Plus 'n koalisie gevorm en Riddles is as burgemeester verkies. Hy is na die 2021 munisipale verkiesing eenpraig as burgemeester herverkies.

Persoonlike lewe
----------------

Riddles is met Leonie getroud en hulle het twee kinders. Riddles en sy familie woon in Stilbaai.
Rössing-uraanmyn

uranium mine| Datum van stigting of ontstaan | 1976Wysig |
| Land | NamibiëWysig |
| Geografiese ligging | 22°29′3″S 15°2′56″EWysig |
| Produk of materiaal wat geproduseer word | uraanWysig |
| Amptelike webwerf | Wysig |

Map
Satellietfoto van die Rossingmyn en sy omgewing, 2013
Die **Rössing-uraanmyn** in Namibië is die oudste en een van die grootste oopgroefuraanmyne in die wêreld. Dit is geleë in die Namibwoestyn naby die dorp Arandis, 70 kilometer van die kusstad Swakopmund. Die ertsneerslae is in 1928 ontdek, en die Rössingmyn is in 1976 geopen. In 2005 het die myn 3 711 ton uraanoksied produseer, toe die vyfde grootste uraanmyn met 8 persent van wêreldwye produksie. Namibië is die wêreld se vierde grootste uitvoerder van uraan.

In die apartheid-era, was die **Rössing-uraanmyn** 'n fokuspunt vir internasionale kritiek en protes deur anti-apartheid- en anti-kernenergiegroepe, hoofsaaklik in Europa. Dit was gerapporteer dat Rössing se uraan herlei kan word na Iran, wie se regering 15% aandele in die myn besit via 'n Iranse buitelandse beleggingmaatskappy. Dit is ontken deur die mynbestuur wat beweer dat die aandeelhouding heeltemal passief is.

Mynbedrywighede
---------------

Uraan is in die Namibwoestyn ontdek in 1928, maar eksplorasie het eers aan die einde van die 1950's begin. Rössing is die grootste van die drie uraanmyne in die Namib, die ander is *Langer Heinrich* bedryf deur Paladin, en *Husab*, onder Chinese eienaarskap. Die oopgroefmyn se produksiekapasiteit is 4 500 ton.
Webwerf

| Onderdeel van | Wêreldwye webWysig |
| Datum van stigting of ontstaan | 1990Wysig |
| Skepper | Tim Berners-LeeWysig |
| Operateur | webmeesterWysig |
| Ligging van vervaardiging | CERNWysig |
| Sagteware-enjin | webbedienerWysig |
| Diensarea | wêreldwydWysig |
| Maintenance method | webwerf instandhoudingWysig |
| Stack Exchange-etiket | Wysig |

Skermkiekie van die webwerf www.wikipedia.org se voorblad.
'n **Webwerf** of **webtuiste** is 'n versameling webblaaie, prente, video's en ander digitale bates wat op een of meer webbedieners bedryf word, en gewoonlik beskikbaar is vanaf die Internet, selfoon of 'n LAN.

'n Webbladsy (of webblad) is 'n dokument, tipies geskryf in HTML, wat meestal beskikbaar gemaak word deur die HTTP protokol. Die HTTP protokol is verantwoordelik om die inligting van die webbediener aan te stuur na die gebruiker se webblaaier.

Al die publieke toeganklike webwerwe word kollektief beskou as die Wêreldwye Web.

Die blaaie van 'n webwerf kan gewoonlik bekom word van 'n eerste- of worteladres (URL). Die worteladres van 'n webwerf word die hoofblad of tuisblad genoem. Die adresse van die blaaie word gewoonlik in 'n hiërargie georganiseer, maar skakels tussen die blaaie beheer hoe die leser die struktuur sien en hoe verkeer tussen die blaaie van die webwerf vloei.

Sekere webwerwe vereis dat gebruikers registreer alvorens sekere inhoud gesien kan word. Voorbeelde van sulke webwerwe sluit in: besigheid-, nuus- en sosiale netwerk webwerwe.
Die **Enkelgroendoring** (*Balanites aegyptiaca*) is 'n middelgroot boom wat voorkom oor feitlik die hele Afrika en Arabiese Skiereiland. Dit is inheems in Algerië, Angola, Benin, Botswana, Burkina Faso, Burundi, Caprivistrook in Namibië, Demokratiese Republiek die Kongo, Djiboeti, Egipte, Eritrea, Ethiopië, Gambië, Ghana, Guinee, Guinee-Bissau, Ivoorkus, Jemen, Kameroen, Kenia, Libië, Malawi, Mali, Mauritanië, Marokko, Mosambiek, Niger, Nigerië, Oman, Republiek die Kongo, Rwanda, Saoedi-Arabië, Senegal, Sentraal-Afrikaanse Republiek, Somalië, Soedan, Tanzanië, Togo, Tsjad, Oeganda, Wes-Sahara, Zambië en Zimbabwe. Dit is ook inheems in Libanon, Sirië en die Staat Palestina.

Die boom het heldergroen blare en stewige ongevurkte dorings.

Vrugte en sade
Takke

Sien ook
--------

|  |  |
| --- | --- |
|  | Wikimedia Commons bevat media in verband met ***Balanites aegyptiaca***. |

* Alfabetiese lys van Suid-Afrikaanse bome

Bronne
------

* *Watter Boom is dit?* Eugene Moll 2013 ISBN 978 1 77007 832 1
* Plants of the World Online

|  |  |
| --- | --- |
| Taksondatabasisse | 
* Wd: Q606704
* APDB: 174172
* EoL: 483578
* EPPO: BALAE
* GBIF: 5421115
* iNaturalist: 342713
* IPNI: 813589-1
* ITIS: 506376
* IUCN: 19182478
* NCBI: 886265
* Plant List: kew-19437
* PLANTS: BAAE
* Tropicos: 34600001
* WCSP: 19437

 |
'n Sappige spek-en-kaasburger.
'n Reusagtige kaasburger met aartappelskyfies.
'n **Hamburger** (ook soms net 'n *burger* of *hammie* deur die kinders genoem) is 'n broodjie met een of meer gaar flappies maalvleis, gewoonlik beesvleis, geplaas binne 'n oopgesnyde "bun". Hamburgers bevat dikwels blaarslaai, tamatie, uie, agurkies, kaas en speserye soos mosterd, mayonnaise en tamatiesous, en word algemeen met slaptjips bedien.

Bedieningsvorme
---------------

Die bestanddele wat in hamburgers gebruik word, verskil op dieselfde wyse as wat die verskeidenheid soorte hamburgers van plek tot plek verskil.

Gewilde vulsels sluit spek, avokado of guacamole, gekerfde pangebraaide sampioene, kaassous en/of rissiesous in. Aan die meer skamele kant word gebakte eier, roereier, salsa, pynappel, jalapeno’s, verskeidenheid rissies, ansjovis, stukkies ham, peperwortel, suurkool, gerookte of teriyaki-gekruide beesvleis en tartaarse sous gebruik.

’n Hamburger kan meer as een vleisflappie hê. ’n Tweestapel word ’n dubbelburger genoem; ’n trippel/driedubbele burger beskik oor drie vleisflappies.

Sien ook
--------

|  |  |
| --- | --- |
|  | Wikimedia Commons bevat media in verband met ***Hamburgers***. |

* Kaasburger
* Lys van vername restaurante in Suid-Afrika